laion/Wikipedia-Exotic huggingface dataset:
ইস্ট ইন্ডিয়া কোম্পানি (দ্ব্যর্থতা নিরসন)

ইস্ট ইন্ডিয়া কোম্পানি বলতে বোঝানো হতে পারে: ব্রিটিশ ইস্ট ইন্ডিয়া কোম্পানি (১৬০০–১৮৭৪) ওলন্দাজ ইস্ট ইন্ডিয়া কোম্পানি (১৬০২–১৭৯৯) দিনেমার ইস্ট ইন্ডিয়া কোম্পানি (১৬১৬–১৬৫০; ১৬৭০–১৭২৯) পর্তুগিজ ইস্ট ইন্ডিয়া কোম্পানি (১৬২৮–১৬৩৩) জেনোভীয় ইস্ট ইন্ডিয়া কোম্পানি (১৬৪৯–১৬৫০) সুইডীয় ইস্ট ইন্ডিয়া কোম্পানি (১৭৩১–১৮১৩) ফরাসি ইস্ট ইন্ডিয়া কোম্পানি (১৬৬৪–১৭৬৯; ১৭৮৫–১৭৯৪) অস্ট্রীয় ইস্ট ইন্ডিয়া কোম্পানি (১৭৭৬–১৭৮১) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রল্ফ গ্র্যান্ট

রল্ফ স্টুয়ার্ট গ্র্যান্ট (ইংরেজি: Rolph Grant; জন্ম: ১৫ ডিসেম্বর, ১৯০৯ - মৃত্যু: ১৮ অক্টোবর, ১৯৭৭) ত্রিনিদাদের পোর্ট অব স্পেনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। এছাড়াও, ওয়েস্ট ইন্ডিজ দলের অধিনায়কের দায়িত্ব পালন করেছেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যানের ভূমিকা পালন করতেন। পাশাপাশি ডানহাতে অফ ব্রেক বোলিংয়ে পারদর্শী ছিলেন রল্ফ গ্র্যান্ট। কেমব্রিজ বিশ্ববিদ্যালয়ে অধ্যয়নকালে রল্ফকে খেলাধূলায় অনিয়মিতভাবে খেলায় অংশ নিতে দেখা যেতো। কেমব্রিজ বিশ্ববিদ্যালয় থেকে ব্লু লাভ করেন। তবে, স্বভাবজাত ক্রীড়াবিদ হিসেবে জাতীয় পর্যায়ে শৌখিন ফুটবলার হিসেবে খেলতেন ও দেশের পক্ষে হেভিওয়েট বক্সিংয়ে শিরোপাধারী ছিলেন। ১৯৩৩ সালে মূলতঃ দূর্দান্ত ফিল্ডিংয়ের কারণে দলে ঠাঁই হয় তার। নিচেরসারিতে ব্যাট হাতে দক্ষতা দেখিয়েছেন।অক্সফোর্ডের প্রথম শীর্ষ চার ব্যাটসম্যানের তিনজনকে আউট করেন ৪৪ রানে। অত্যন্ত বিপজ্জ্বনক খেলোয়াড় এফ. জি. এইচ. চককে শর্ট লেগ অঞ্চলে দর্শনীয়ভাবে ক্যাচ তালুবন্দী করেন। ওয়েস্ট ইন্ডিজে প্রত্যাবর্তন করে ১৯৩৪-৩৫ মৌসুমে এমসিসি দলের বিপক্ষে টেস্টে অংশ নেন। ১৯ আগস্ট, ১৯৩৫ তারিখে টেস্ট অভিষেক ঘটে রল্ফ গ্র্যান্টের। চতুর্থ টেস্টে নিজস্ব সর্বোচ্চ ৭৭ রান তুলেন। ১৯৩৯ সালে ইংল্যান্ড সফরে ওয়েস্ট ইন্ডিজ দলের অধিনায়ক মনোনীত হন। সহোদর জ্যাকি গ্র্যান্টের কাছ থেকে অধিনায়ক হিসেবে স্থলাভিষিক্ত হন। মধ্য-জুনে ব্যাটিংয়ে উদ্বোধনী জুটিতে জে. বি. স্টলমেয়ারের ছন্দ হারানোয় বেশ সাহসের সঙ্গে দায়িত্ব নিজ কাঁধে তুলে নেন। সফরের শেষ দিনগুলো পর্যন্ত তার এ সফলতা অব্যাহত ছিল। মৌসুমে নিজস্ব সর্বোচ্চ ৯৫ রান তুলেন। ওল্ড ট্রাফোর্ড টেস্টে নিজের সেরা ইনিংস খেলেন। ইংরেজ দল ১৬৪/৭ ডিক্লেয়ার করলে আটত্রিশ মিনিটে ৫৬ রানের মধ্যে একাই করে ৪৭। তন্মধ্যে গডার্ডের বলে তিন ছক্কা হাঁকিয়েছিলেন। আউট হবার পর দর্শকেরা তার প্রশংসা করে। ঐ দিনের শুরুতে তিনি হাটন ও জো হার্ডস্টাফকে ষোল রানে বিদায় করেন। অভিজ্ঞতার স্বল্প কারণ স্বত্ত্বেও প্রশংসনীয় নেতৃত্বের গুণাবলী তার মধ্যে বহমান ছিল। পরবর্তীকালে ক্রিকেট বিশেষজ্ঞরা রল্ফ গ্র্যান্টকে অধিনায়ক হিসেবে মেনে নিতে পারেননি। দল নির্বাচকমণ্ডলী শ্বেতাঙ্গ অধিনায়ককে চাচ্ছিলেন যদিও রল্ফের এ যোগ্যতা ছিল। রল্ফ ও জ্যাকি গ্র্যান্টের আরও দুই ভাই ছিল। তবে তারা তাদের মতো টেস্ট ক্রিকেটে খেলার সুযোগ পাননি। ১৮ অক্টোবর, ১৯৭৭ তারিখে ৬৭ বছর বয়সে কানাডার ওকভিল এলাকায় তার দেহাবসান ঘটে। List of West Indies Test Cricketers "West Indies – Test Batting Averages"। ESPNCricinfo। সংগ্রহের তারিখ ২৫ জুলাই ২০১৬।  "West Indies – Test Bowling Averages"। ESPNCricinfo। সংগ্রহের তারিখ ২৫ জুলাই ২০১৬।  "The forgotten story of ... white West Indian cricketers"। Talking Sport। The Guardian। সংগ্রহের তারিখ ৮ আগস্ট ২০১৩।  জ্যাকি গ্র্যান্ট ডেনিস অ্যাটকিনসন ওয়েস্ট ইন্ডিয়ান টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ইএসপিএনক্রিকইনফোতে রল্ফ গ্র্যান্ট (ইংরেজি) ক্রিকেটআর্কাইভে রল্ফ গ্র্যান্ট (সদস্যতা প্রয়োজনীয়) (ইংরেজি)
মৃত্তিকা বলবিদ্যা

মৃত্তিকা বলবিদ্যা (ইংরেজিঃ Soil Mechanics) মূলত পদার্থবিদ্যা ও ফলিত বলবিদ্যার একটি শাখা যা মৃত্তিকার আচরণ ও বৈশিষ্ট্য বর্ণনা করে। এটি প্রচলিত ধারার ‘কঠিন বস্তুর বলবিদ্যা’ ও ‘প্রবাহী বলবিদ্যা’ থেকে এ জন্য স্বতন্ত্র- কারণ, মাটিতে কেবল কঠিন মাটির দানা বা কেবল তরল পদার্থ উপস্থিত থাকে না; বরং বিচিত্র ধরনের প্রবাহী পদার্থ (যেমনঃ বায়ু ও পানি) এবং কঠিন পদার্থ (যেমনঃ কাদা, পলি, বালি ও গ্র্যাভেল) উপস্থিত থাকে। পাশাপাশি, মাটিতে বিভিন্ন রকমের জৈব ও অজৈব পদার্থ এবং অন্যান্য উপাদান থাকে। মৃত্তিকা বলবিদ্যায় সমস্যা সমাধানকালে এ সব কিছুই বিবেচনায় নেয়া হয়। তাই, ‘মৃত্তিকা বলবিদ্যা’ এবং ‘শৈল বলবিদ্যা’ গতানুগতিক বলবিদ্যা থেকে স্বতন্ত্র। ভূ-কারিগরি প্রকৌশল (যা পুরকৌশলের একটি উপবিভাগ) এবং প্রকৌশলীয় ভূতত্ত্ববিদ্যা (যা কিনা ভূতত্ত্ববিদ্যার একটি উপবিভাগ) সহ বিভিন্ন ক্ষেত্রে তাত্ত্বিক বিশ্লেষণে মৃত্তিকা বলবিদ্যার প্রয়োগ রয়েছে।   বলবিদ্যা বিজ্ঞানের একটি প্রাচীন শাখা হলেও মৃত্তিকা বলবিদ্যা শাখাটি অধুনা প্রতিষ্ঠিত। মৃত্তিকা বলবিদ্যার সূচনা ১৯২৫ সালে কার্ল তারজাঘির হাত ধরে। তিনি মাটির কণাগুলোর আচরণ ও বৈশিষ্ট্য ব্যাখ্যায় বলবিদ্যার সফল প্রয়োগ করেন। ফলে, মৃত্তিকা বলবিদ্যা নামে বলবিদ্যার একটি স্বতন্ত্র শাখা প্রতিষ্ঠিত হয়। তাই কার্ল তারজাঘিকে মৃত্তিকা বলবিদ্যার জনক হিসেব অভিহিত করা হয়। কার্ল তারজাঘি কার্যকর পীড়নের মূলনীতিগুলো দাঁড় করান, এবং ব্যাখ্যা করেন যে, মাটির কৃন্তন শক্তিমাত্রা (Shear Strength) মূলত কার্যকর পীড়ন দ্বারাই নিয়ন্ত্রিত হয়। তারজাঘির আবিষ্কৃত তত্ত্বের মধ্যে আরো আছে -- মাটির ভারবহন ক্ষমতা সংক্রান্ত তত্ত্ব, এবং কর্দমাক্ত মাটির দৃঢ়ীকরণের দরুন মাটির দেবে যাওয়ার ঘটনা পূর্বাভাস ব্যাখ্যা করার তত্ত্বাদি। মৃত্তিকা বলবিদ্যার আলোচ্যসূচির তালিকা বেশ দীর্ঘ। শাস্ত্রটিতে যে বিষয়গুলোর পাঠ দেয়া হয় সেগুলো হচ্ছে মূলত- ভূমণ্ডলের মাটির গঠন ও উপাদান; কঠিন মাটি-তরল পানি-গ্যাসীয় বায়ুর আন্তসম্পর্কীয় ত্রিদশাচিত্র, কার্যকরী চাপ, ছিদ্রস্থ পানির চাপ, কৈশিকতা, মাটির শ্রেণিবিন্যাস, ভেদ্যতা, মাটির দৃঢ়ীকরণ, মাটির সংনমন, কৃন্তন শক্তিমাত্রা, মাটির দৃঢ়তা।   পাহাড়ি এলাকা ও নদী তীরবর্তী ঢালুর জমির ক্ষেত্রে ঢালের স্থিতিশীলতা রক্ষা, অনুভূমিক মৃত্তিকা চাপ, বুনিয়াদের ভার বহন ক্ষমতা ইত্যাদি ক্ষেত্রে তাত্ত্বিক গবেষণা ও ব্যবহারিক প্রয়োগে মৃত্তিকা বলবিদ্যার রয়েছে ব্যাপক ভূমিকা। Mitchell, J.K., and Soga, K. (2005) Fundamentals of soil behavior, Third edition, John Wiley and Sons, Inc., আইএসবিএন ৯৭৮-০-৪৭১-৪৬৩০২-৩ Santamarina, J.C., Klein, K.A., & Fam, M.A. (২০০১)। Soils and Waves: Particulate Materials Behavior, Characterization and Process Monitoring। Wiley। আইএসবিএন 978-0-471-49058-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) . Powrie, W., Spon Press, 2004, Soil Mechanics – 2nd ed আইএসবিএন ০-৪১৫-৩১১৫৬-X A Guide to Soil Mechanics, Bolton, Malcolm, Macmillan Press, 1979. আইএসবিএন ০-৩৩৩-১৮৯৩১-০
ঊষাতন তালুকদার

ঊষাতন তালুকদার হলেন বাংলাদেশের পার্বত্য চট্টগ্রামের উপজাতিদের অধিকার আদায়ের আন্দোলনের প্রথম সারির একজন নেতা, রাজনীতিবিদ এবং সংসদ সদস্য। তার জন্ম ১৯৫০ সালের ৫ আগস্ট। বাবার সরকারি চাকরির সুবাদে তিনি পড়াশোনা করেছেন বাংলাদেশের বিভিন্ন শিক্ষা প্রতিষ্ঠানে। তিনি চট্টগ্রাম বিশ্ববিদ্যালয় থেকে রাজনীতি বিজ্ঞান বিভাগে স্নাতক (সম্মান) ডিগ্রি নেন। ছাত্রজীবনে স্কাউট আন্দোলনের সঙ্গে যুক্ত ছিলেন। ১৯৬৬ সালে পাকিস্তানের করাচিতে অনুষ্ঠিত চতুর্থ জাতীয় জাম্বুরিতে অংশ নিয়েছিলেন। বিশ্ববিদ্যালয়ে পড়ার সময় ইউওটিসির(ইউনিভার্সিটি অফিসার ট্রেনিং কর্পস) সঙ্গে যুক্ত ছিলেন। তিনি বিভিন্ন সামাজিক কাজের সঙ্গেও যুক্ত ছিলেন। ঊষাতন তালুকদার ছাত্রজীবন থেকে রাজনীতির সঙ্গে জড়িত। তিনি পার্বত্য চট্টগ্রাম জনসংহতি সমিতির সহসভাপতি। তিনি ১৯৯৯ সাল থেকে পার্বত্য চট্টগ্রাম আঞ্চলিক পরিষদের সদস্য হিসেবে দায়িত্ব পালন করছেন। পার্বত্য চট্টগ্রাম আঞ্চলিক ক্রীড়া সংস্থার সহ-সভাপতি এবং হিন্দু বৌদ্ধ খ্রিষ্টান ঐক্য পরিষদের অন্যতম কেন্দ্রীয় সভাপতি। ২০০১ থেকে ২০০৬ সাল পর্যন্ত দুই মেয়াদে বাংলাদেশ রেড ক্রিসেন্ট সোসাইটির রাঙামাটি জেলা ইউনিটের সহসভাপতি ছিলেন। তিনি ২৯৯ নং (রাঙামাটি) আসন থেকে স্বতন্ত্র প্রার্থী হিসেবে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। ১০ম জাতীয় সংসদ নির্বাচন - ২০১৪; বাংলাদেশের জাতীয় সংসদের সদস্যদের তালিকা। "ভাবিনি, একদিন আমিও সংসদ সদস্য হব—ঊষাতন তালুকদার"। দৈনিক প্রথম আলো। জানুয়ারি ৯, ২০১৪। সংগ্রহের তারিখ জানুয়ারী ৫, ২০১৯।  "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২৩৪। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  মাননীয় সংসদ সদস্য ঊষাতন তালুকদার ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
কমলেশ নাগরকোটি

কমলেশ নাগরকোটি (জন্ম: ২৮ ডিসেম্বর ১৯৯৯) হচ্ছেন একজন ভারতীয় ক্রিকেটার। তিনি ২৬ শে ফেব্রুয়ারি ২০১৭ ২০১৬–১৭ বিজয় হাজারে ট্রফিতে রাজস্থান ক্রিকেট দলের হয়ে খেলার মাধ্যমে লিস্ট এ ক্রিকেটে অভিষেক করেন। দুই দিন পর, তিনি লিস্ট এ ক্রিকেটে রাজস্থান ক্রিকেট দলের হয়ে প্রথমবারের মতো হ্যাট্রিক করেন, উক্ত খেলাটি গুজরাত ক্রিকেট দলের বিরুদ্ধে সংঘটিত হয়েছিল। নাগরকোটির বাবা ভারতীয় সেনাবাহিনীর একজন সুবেদার ছিলেন। তিনি তার অবসরকালীন সম্পদ ব্যবহার করে জয়পুরে একটি এক শয্যার বাড়ির অ্যাপার্টমেন্ট ক্রয় করেন যেন তার ছেলে ক্রিকেট খেলা শিখতে পারে। নাগরকোটির শৈশব কোচ ছিলেন সুরেন্দ্র সিং রাথোড়। ২০১৭ সালের ডিসেম্বরে, তিনি ২০১৮ আইসিসি অনূর্ধ্ব-১৯ ক্রিকেট বিশ্বকাপের জন্য ভারতীয় দলে স্থান পান। ২০১৮ সালে জানুয়ারিতে, তাকে কলকাতা নাইট রাইডার্স ₹৩.২ কোটি রুপিতে ক্রয় করে। "Kamlesh Nagarkoti"। ESPN Cricinfo। সংগ্রহের তারিখ ২৬ ফেব্রুয়ারি ২০১৭।  "Vijay Hazare Trophy, Group C: Mumbai v Rajasthan at Chennai, Feb 26, 2017"। ESPN Cricinfo। সংগ্রহের তারিখ ২৬ ফেব্রুয়ারি ২০১৭।  "Nagarkoti's hat-trick fires Rajasthan to narrow win"। ESPN Cricinfo। সংগ্রহের তারিখ ২৮ ফেব্রুয়ারি ২০১৭।  "'I sat inside the washroom when my bidding was on'"। ESPN Cricinfo। সংগ্রহের তারিখ ২৮ জানুয়ারি ২০১৮।  "Prithvi Shaw to lead India in Under-19 World Cup"। ESPN Cricinfo। সংগ্রহের তারিখ ৩ ডিসেম্বর ২০১৭।  "List of sold and unsold players"। ESPN Cricinfo। সংগ্রহের তারিখ ২৭ জানুয়ারি ২০১৮।  "U19 World Cup stars snapped up in IPL auction"। International Cricket Council। সংগ্রহের তারিখ ২৮ জানুয়ারি ২০১৮।  ইএসপিএনক্রিকইনফোতে কমলেশ নাগরকোটি (ইংরেজি)
দুর্যোগ ঝুঁকি হ্রাস

দুর্যোগ ঝুঁকি হ্রাস (Disaster Risk Reduction অথবা DRR) দুর্যোগ ঝুঁকি শনাক্তকরণ, পরিমাপণ এবং কমানোর একটি শৃঙ্খলাবদ্ধ ব্যবস্থা। এর লক্ষ্য আর্থ-সামাজিক দুর্যোগজনিত দুর্বলতাকে কমানো। এছাড়াও এটি পরিবেশগত এবং অন্যান্য ঝুঁকি মকাবেলার চেষ্টা করে, যেগুলো পরিবেশের উপর প্রভাব ফেলে। এই নিবন্ধে দুর্যোগ ঝুঁকি হ্রাস মধ্য ৭০ এর দশকে প্রকাশিত পরিবেশ দুর্বলতার উপর ব্যাপকভাবে চালানো গবেষণার দ্বারা প্রবলভাবে প্রভাবিত হয়েছে। দুর্যোগ ঝুঁকি হ্রাস দুর্যোগ ও ত্রাণ সংস্থা এবং এধরনের যে প্রতিষ্ঠানগুলো আছে তাদের দায়িত্ব। দুর্যোগ ঝুঁকি হ্রাস এককালীন-প্রকল্প বা পার্শ্ব-প্রকল্প না হয়ে, এধরনের প্রতিষ্ঠানগুলো কীভাবে তাদের কর্মকাণ্ড পরিচালনা করবে তার অবিচ্ছেদ্য অংশ হওয়া উচিৎ। DRR এর পরিসর অনেক বিস্তৃত: এর কাজের ক্ষেত্র প্রচলিত জরুরী ব্যবস্থাপনার চেয়েও অনেক প্রশস্ত এবং গভীর। উন্নয়ন এবং মানবিক কর্মকাণ্ডের প্রতিটি শাখায় DRR এর ব্যাপারে উদ্যোগের সুযোগ রয়েছে। দুর্যোগ ঝুঁকি হ্রাসের ক্ষেত্রে জাতিসংঘের সংস্থাগুলোর মধ্যে UNISDR (জাতিসংঘ দুর্যোগ ঝুঁকি হ্রাস দপ্তর) এবং UNDP (জাতিসংঘ উন্নয়ন কার্যক্রম)এর সংজ্ঞাটি DRR এর সবচেয়ে সাধারণ উদ্ধৃত সংজ্ঞা। সংজ্ঞাটি হলো: "টেকসই উন্নয়নের বিস্তৃত প্রেক্ষাপটের মধ্যে বিপদের প্রতিকূল প্রভাব এড়ানো (বাঁধা দেয়া) বা কমানোর (প্রশমন এবং প্রস্তুতি) জন্য ধারনাগত কাঠামোর উপাদান বিবেচনায় সমাজ জুড়ে পরিবেশগত দুর্বলতা এবং দুর্যোগ ঝুঁকি কমানোর সম্ভাবনা।" বার্ষিক মানবিক সহায়তার জন্য বরাদ্দ প্রায় ১০ বিলিয়ন ডলারের মাত্র ৪% ব্যবহার করা হয় দুর্যোগ প্রতিরোধের জন্য, তারপরও দুর্যোগ ঝুঁকি হ্রাসের জন্য ব্যবহৃত প্রতিটি ডলার ৫ থেকে ১০ ডলার বাঁচিয়ে দেয় দুর্যোগের কারণে হওয়া অর্থনৈতিক ক্ষতির হাত থেকে। Wisner B et al. 2004, At Risk: Natural hazards, people’s vulnerability and disasters (London: Routledge) Living With Risk: A Global Review of Disaster Reduction Initiatives, UNISDR, 2004; pg. 17 "A Needless Toll of Natural Disasters", Op-Ed, Boston Globe, 23 March 2006, by Eric Schwartz (UN Secretary General’s Deputy Special Envoy for Tsunami Recovery
২০১ গম্বুজ মসজিদ

২০১ গম্বুজ মসজিদ হলো বাংলাদেশের টাঙ্গাইল জেলার গোপালপুর উপজেলার নগদা শিমলা ইউনিয়নের দক্ষিণ পাথালিয়া গ্রামে অবস্থিত একটি মসজিদ। এটি পৃথিবীর সবচেয়ে বেশি গম্বুজ এবং দ্বিতীয় উচ্চতম মিনার বিশিষ্ট মসজিদ হিসাবে স্বীকৃত। মসজিদটির নকশা করা হয়েছে ২০১টি গম্বুজ ও ৯টি মিনার দিয়ে সজ্জিত একটি পূর্ণাঙ্গ মসজিদ কমপ্লেক্স হিসেবে। মসজিদটি নির্মাণাধীন রয়েছে। ২০১৩ সালের জানুয়ারি এই মসজিদ নির্মাণ কাজ শুরু হয়। মসজিদটি বীর মুক্তিযোদ্ধা রফিকুল ইসলাম কল্যাণ ট্রাস্টের উদ্যোগে নির্মিত হচ্ছে। নির্মাণ কাজের ভিত্তিপ্রস্থর স্থাপন করেন বীর মুক্তিযোদ্ধা রফিকুল ইসলাম কল্যাণ ট্রাস্টের প্রতিষ্ঠাতা চেয়ারম্যানের মা রিজিয়া খাতুন। মসজিদ নির্মাণে ব্যয় হবে আনুমানিক ১০০ কোটি টাকা। নির্মাণ শেষ হলে মসজিদ আল হারামের ইমাম এসে নামাযের ইমামতি করে মসজিদটি উদ্বোধন করার কথা রয়েছে। মসজিদটির ছাদে ৮১ ফুট উচ্চতার একটি গম্বুজ রয়েছে। এই বড় গম্বুজের চারপাশে ছোট ছোট গম্বুজ আছে ২০০টি। প্রত্যেকের উচ্চতা ১৭ ফুট। মূল মসজিদের চার কোণায় রয়েছে ৪টি মিনার। প্রত্যেকের উচ্চতা ১০১ ফুট। পাশাপশি ৮১ ফুট উচ্চতার আরও চারটি মিনার আছে। সবচেয়ে উঁচু মিনারটি মসজিদের পাশে অবস্থিত, যার উচ্চতা ৪৫১ ফুট। মসজিদটি দৈর্ঘ্যে ১৪৪ ফুট ও প্রস্থে ১৪৪ ফুট। মসজিদটিতে একসঙ্গে প্রায় ১৫ হাজার মানুষ নামাজ আদায় করতে পারবেন। মসজিদের দেয়ালের টাইলসে পূর্ণ কোরআন শরিফ অঙ্কিত রয়েছে। মসজিদের প্রধান দরজা নির্মাণে ব্যবহার করা হবে ৫০ মণ পিতল। আজান দেওয়ার জন্য মসজিদের সবচেয়ে উঁচু মিনারে বানানো হবে। মসজিদটি সম্পূর্ণ শীতাতপ নিয়ন্ত্রিত হলেও এতে সহস্রাধিক বৈদ্যুতিক পাখা যুক্ত করা হবে।[তথ্যসূত্র প্রয়োজন] ১৫ বিঘা জমির ওপর বিশাল মসজিদ ও মসজিদ কমপ্লেক্স অবস্থিত। মিহরাবের পাশে মৃতদেহ রাখার জন্য হিমাগার তৈরি করা হবে। এছাড়া মসজিদের পাশে নির্মাণ করা হবে আলাদা ভবন, যেখানে থাকবে দুঃস্থ নারীদের জন্য বিনামূল্যের হাসপাতাল, এতিমখানা, বৃদ্ধাশ্রম, দুঃস্থ মুক্তিযোদ্ধা ও তাদের পরিবারের পুনর্বাসনের ব্যবস্থা।[তথ্যসূত্র প্রয়োজন] মসজিদের সম্মুখ পার্শ্ব মিম্বরের ভেতর দিক মসজিদের অভ্যন্তরীণ দৃশ্য উইকিমিডিয়া কমন্সে ২০১ গম্বুজ মসজিদ সংক্রান্ত মিডিয়া রয়েছে। বাংলাদেশের মসজিদের তালিকা ঢাকা বিভাগের মসজিদের তালিকা ষাট গম্বুজ মসজিদ নয় গম্বুজ মসজিদ কুতুব মিনার "নির্মাণের আগেই রেকর্ড বুকে টাঙ্গাইলের ২০১ গম্বুজ মসজিদ"। banglanews24.com। সংগ্রহের তারিখ ২০১৮-০২-০৯।  "আমাদের সম্পর্কে"। 201gombujmasjid.org। ৯ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "গোপালপুরে নির্মিত হচ্ছে ২০১ গম্বুজ মসজিদ!"। jagonews24.com (ইংরেজি ভাষায়)। সংগ্রহের তারিখ ২০১৮-০২-০৯।  Pratidin, Bangladesh। "টাঙ্গাইলে নির্মিত হচ্ছে ২০১ গম্বুজ মসজিদ | বাংলাদেশ প্রতিদিন"। Bangladesh Pratidin। সংগ্রহের তারিখ ২০১৮-০২-০৯।  "বিশ্ব ইতিহাসে টাঙ্গাইলের '২০১ গম্বুজ মসজিদ'"। সংগ্রহের তারিখ ২০১৮-০২-০৯।  "টাঙ্গাইলের ঐতিহাসিক ২০১ গম্বুজ মসজিদ"। The Dhaka Times (ইংরেজি ভাষায়)। ৮ জানুয়ারি ২০১৬। সংগ্রহের তারিখ ২০১৮-০২-০৯।  dhakatimes24.com। "গিনেস বুকে স্থান পাচ্ছে টাঙ্গাইলের ২০১ গম্বুজ মসজিদ!"। ২০১৮-০২-১৫ তারিখে মূল থেকে আর্কাইভ করা। সংগ্রহের তারিখ ২০১৮-০২-০৯।
পাওলো কোয়েলহো

পাওলো কোয়েলহো (আ-ধ্ব-ব: [ˈpau̯lu ˈko̯eʎu]) একজন ব্রাজিলীয় ঔপন্যাসিক এবং গীতিকার। তিনি ব্রাজিলের রাজধানী রিও ডি জেনেইরোতে জন্মগ্রহণ করেন। তার সবচেয়ে বিখ্যত উপন্যাসের নাম দ্যা আলকেমিস্ট যা ৮০ টি ভাষায় অনূদিত হয়েছে। তার লেখায় ভালোবাসা, আধ্যাত্মিকতা এবং দর্শনের প্রভাব মুখ্য। আলকেমিস্ট বইটিতে গল্পের নায়কের সাথে আফ্রিকায় এক আলকেমিস্টের সাক্ষাৎ হয়। সেখান থেকেই কাহিনীর শুরু। কোয়েলু জাতীয় ও আন্তর্জাতিক বেশ কিছু পুরস্কারে ভূষিত হয়েছেন এবং তার এই বইটি একটি পাবলিশিং ফেনোমেনা হিসেবে স্বীকৃতি পেয়েছে। কোয়েলুর জন্ম ব্রাজিলের রাজধানী রিও ডি জেনেইরোতে। সেখানেই প্রাথমিক শিক্ষা এবং পরবর্তীতে আইন শিক্ষার শুরু। কিন্তু ১৯৭০ সালে তিনি ভ্রমণের উদ্দেশ্যে পড়াশোনা ছেড়ে দেন। ঘুরে বেড়ান মেক্সিকো, পেরু, বলিভিয়া এবং চিলি সহ ইউরোপ ও উত্তর আফ্রিকার বিভিন্ন দেশে। তারপরই শুরু করেন লেখালেখি। অনেক বিখ্যাত ব্রাজিলীয় গায়কদের গান তিনি রচনা করেছেন যাদের মধ্য আছেন এলিস রেজিনা ও রিটা লি। গানের জগতে সবচেয়ে গুরুত্বপূর্ণ কাজটি করেছেন Raul Seixas-এর সাথে। তারা একসাথে Eu nasci há dez mil anos atrás (আমি জন্মেছিলাম দশ হাজার বছর আগে) এবং Gita and Al Capone এর মত বিখ্যাত গানসহ প্রায় ৬০ টি গান রচনা করেন। Seixas কোয়েলুকে যোগাযোগের এক অভিনব জাদু শিক্ষা দেন। এটি এমন একটি তথ্য যা বোঝার জন্য যথেষ্ট সহজ যদিও তাতে বাস করা সবচেয়ে কঠিন। এটি প্রার্থনার এক বিশেষ পদ্ধতি। http://www.gradesaver.com/the-alchemist-coelho/study-guide/about উইকিউক্তিতে পাওলো কোয়েলহো সম্পর্কিত উক্তির সংকলন রয়েছে। উইকিমিডিয়া কমন্সে পাওলো কোয়েলহো সংক্রান্ত মিডিয়া রয়েছে।
বিমানবন্দরের নিরাপত্তা

বিমানবন্দরের নিরাপত্তা বলতে বিমানবন্দর ব্যবহার করা যাত্রীদের, কর্মীদের এবং বিমানগুলোকে দুর্ঘটনাজনিত/ইচ্ছাকৃত ক্ষতি, অপরাধ ও অন্যান্য হুমকি থেকে রক্ষা করার উদ্দেশ্যে ব্যবহৃত কৌশল এবং পদ্ধতিগুলোকে বোঝায়। বিমানচালনার নিরাপত্তা মানব ও বস্তুগত সম্পদের একটি সমন্বয় যা বেআইনি হস্তক্ষেপের বিরুদ্ধে বেসারমিক বিমানচালনাকে রক্ষা করে। সন্ত্রাসবাদ, নাশকতা, জীবন ও সম্পত্তির প্রতি হুমকিস্বরুপ কিছু, ভুয়া হুমকি ছড়ানো, বোমাহামলা ইত্যাদি বেআইনি হস্তক্ষেপের উদাহরণ। প্রচুর মানুষ প্রতিদিন বিমানবন্দর দিয়ে যাতায়াত করে। এক জায়গায় এত বিপুল সংখ্যক মানুষের উপস্থিতির কারণে এটি সন্ত্রাসবাদসহ বিভিন্ন অপরাধমূলক কর্মকাণ্ডের সম্ভাব্য লক্ষ্য হিসেবে দাঁড়িয়েছে। একইভাবে বৃহৎ যাত্রীবাহী বিমানগুলোতে হওয়া প্রচুর মানুষের সমাবেশ, বিমানে আক্রমণের কারণে সম্ভাব্য মৃত্যুর উচ্চহার, অপহৃত বিমানকে মারাত্মক অস্ত্র হিসেবে ব্যবহারের ক্ষমতা সন্ত্রাসবাদের জন্য আকর্ষণীয় লক্ষ্য প্রদানে ভূমিকা রাখতে পারে।
প্রথম এলিজাবেথ

প্রথম এলিজাবেথ (সেপ্টেম্বর ৭, ১৫৩৩‌ - মার্চ ২৪, ১৬০৩) নভেম্বর ১৭ ১৫৫৮ থেকে তার মৃত্যুর পূর্ব পর্যন্ত ইংল্যান্ডের রাণী, ফ্রান্সের রাণী (পদাধিকার অনুসারে) ও আয়ারল্যান্ডের রাণী ছিলেন। ১৫৩৩ সালের ৭ই সেপ্টেম্বর ইংল্যান্ডের গ্রিনউইচে জন্মগ্রহণ করেন তিনি। টিউডর রাজবংশের পঞ্চম ও সর্বশেষ রানী ছিলেন তিনি। তার বাবা ছিলেন রাজা অষ্টম হেনরি। এলিজাবেথের বয়স যখন মাত্র আড়াই বছর তখন তার মা অ্যান বোলিনকে শিরশ্ছেদ করে হত্যা করা হয় এবং এলিজাবেথকে অবৈধ ঘোষণা করা হয়। এ অবস্থায় উত্তরাধিকার সংক্রান্ত জটিলতা কাটাতে ভাই ষষ্ঠ এডওয়ার্ড সিংহাসনের ভার অর্পণ করেন লেডি জেন গ্রে-এর উপর। ১৫৫৮ সালের ১৭ নভেম্বর এলিজাবেথ সেবান রানী প্রথম মেরির স্থলাভিষিক্ত হন। প্রোটেস্ট্যান্ট বিদ্রোহীদের সহযোগিতা দানের অভিযোগে এলিজাবেথ ক্যাথলিক অনুসারী মেরির শাসনকালে এক বছর অন্তরীণ ছিলেন। পরবর্তীকালে রানী হিসেবে এলিজাবেথের প্রথম পদক্ষেপ ছিল ইংলিশ প্রোটেস্ট্যান্ট চার্চ প্রতিষ্ঠা করা, যার সর্বোচ্চ গভর্নর ছিলেন তিনি নিজেই। এলিজাবেথ অবিবাহিতা ছিলেন। এজন্য বিতর্কও তার পিছু নিয়েছিল। মৃত্যুর ২০ বছর পরও সোনালি যুগের শাসক হিসেবে সমাদৃত ছিলেন তিনি। তার শাসনকাল "এলিজাবেথান এরা" বা এলিজাবেথীয় যুগ নামে পরিচিত। শেকসপিয়রের নাটকে এলিজাবেথান এরা ঘুরেফিরে এসেছে। ১৬০৩ সালের ২৪ মার্চ রিচমন্ডে পরলোক গমন করেন তিনি।
পারমাণবিক, আণবিক ও আলোকীয় পদার্থবিজ্ঞান

পারমাণবিক, আণবিক এবং আলোকীয় পদার্থবিজ্ঞান (ইংরেজি শব্দসংক্ষেপ "এএমও") হলো বস্তু বস্তু এবং আলোক-বস্তু মিথস্ক্রিয়াসমূহের বিশ্লেষণ যেগুলি এক বা গুটিকয়েক পরমাণুর মাপনীতে এবং কয়েক ইলেকট্রন ভোল্টের কাছাকাছি শক্তি মাপনীতে ঘটে থাকে। এই তিনটি ক্ষেত্র নিবিড়ভাবে আন্তঃসম্পর্কিত। এএমও তত্ত্বে সনাতন, অর্ধসনাতন এবং কোয়ান্টাম প্রক্রিয়াসমূহ অন্তর্ভুক্ত রয়েছে। সাধারণত নিঃসরণের তত্ত্ব এবং প্রয়োগসমূহ, শোষণ, উত্তেজিত পরমাণু ও অণু থেকে তড়িৎ চুম্বকীয় বিকিরণের (আলোক) বিক্ষেপণ, বর্ণালিবীক্ষণ যন্ত্রের বিশ্লেষণ, লেজার এবং মেজারের উৎপাদন, এবং বস্তু সাধারণের আলোক ধর্মাবলি, এই শ্রেণীকরণের মধ্যে পড়ে। Atomic, molecular, and optical physics। National Academy Press। ১৯৮৬। আইএসবিএন 978-0-309-03575-0।  Editor: Gordon Drake (Various authors) (১৯৯৬)। Handbook of atomic, molecular, and optical physics। Springer। আইএসবিএন 978-0-387-20802-2। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) Chen, L. T. (ed.) (২০০৯)। Atomic, Molecular and Optical Physics: New Research। Nova Science Publishers। আইএসবিএন 978-1-60456-907-0। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
রুমা থানা

রুমা থানা বাংলাদেশের বান্দরবান জেলার অন্তর্গত রুমা উপজেলার একটি থানা। রুমা থানা গঠিত হয় ১৯৭৬ সালে। রুমা উপজেলার ৪টি ইউনিয়নের প্রশাসনিক কার্যক্রম রুমা থানার আওতাধীন। ইউনিয়নসমূহ: ১নং পাইন্দু ২নং রুমা সদর ৩নং রেমাক্রীপ্রাংসা ৪নং গ্যালেংগ্যা রুমা উপজেলা বান্দরবান জেলা http://police.ruma.bandarban.gov.bd/ "সংরক্ষণাগারভুক্ত অনুলিপি"। ৩ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।
ঢাকা নগর ভবন

ঢাকা নগর ভবন ১৯৯৫ সালে প্রতিষ্ঠিত একটি ভবন। এটি ঢাকা দক্ষিণ সিটি কর্পোরেশনের মেয়রের ও সভা-সমাবেশের কার্যালয়। ভবনটি ঢাকা বিশ্ববিদ্যালয়ের ক্যাম্পাসের পিছনে, গোলাপশাহ সড়ক দ্বীপ থেকে পশ্চিমে প্রবাহিত হাফেজ্জী হুজুর সড়কে অবস্থিত। ভবনটির নকশাকারী হলেন এ. ইমামুদ্দিন ও লাইলুন নাহার একরাম এবং এটি নির্মাণকাজ ১৯৯৫ সালে সম্পন্ন হয়। এটি ১৫ তলা বিশিষ্ট একটি ভবন যার মধ্যে রয়েছে অফিস, একটি ব্যাংক, সভা কক্ষ, একটি যাদুঘর, ডাইনিং সুবিধা, একটি প্রার্থনা হল, মেয়র অফিস, এবং সাধারণ মানুষের হল। ভবনটির প্রবেশদ্বার ও পিছনে প্রচুর কলাম এবং খিলানযুক্ত প্রবেশদ্বার রয়েছে। ভবনটি পূর্ব ও পশ্চিম ব্লকে বিভক্ত। উত্তর এবং দক্ষিণ মুখে ভবনের উপরে দুটি ঘড়ি আছে। ভবনটির সামনে একটি বাগান রয়েছে। "ঢাকা দক্ষিণ সিটি কর্পোরেশন" |ইউআরএল= এর মান পরীক্ষা করুন (সাহায্য)। দক্ষিণ সিটি করপোরেশন (ইংরেজি ভাষায়)। সংগ্রহের তারিখ ২০১৯-০৩-১১। [স্থায়ীভাবে অকার্যকর সংযোগ]
ভার্ভ

ভার্ভ (varve) হল পলল বা পাললিক শিলার এক ধরনের বার্ষিক স্তর। এটি একটি ইংরেজি শব্দ যা সুয়েডীয় শব্দ varv থেকে এসেছে। সুযেডীয় ভাষায় এর অর্থ হল নিয়মিত পুনরাবৃত্তি। ১৮৬২ সালে সুইডেনের ভূতাত্ত্বিক জরিপের সময়ে তৈরি মানচিত্র সর্বপ্রথম Hvarfig lera নামক শব্দটি ব্যবহার করা হয় যার অর্থ ভার্ভ হয়ে যাওয়া কাঁদা। প্রথমে এই শব্দটি কেবল তুষারময় হ্রদের পললে প্রাপ্ত বার্ষিক স্তরসমূহের বিভিন্ন পৃথক পৃথক উপাদান বোঝাতে ব্যবহৃত হতো। কিন্তু ১৯১০ সালে সুয়েডীয় ভূবিজ্ঞানী ইয়েরাড্‌ দে গেএর (Gerard De Geer) সুইডেনের জাতীয় ভূবিজ্ঞান সম্মেলনে ভার্ভের একটি প্রমিত সংজ্ঞা প্রস্তাব করেন। তার পর থেকে যেকোন পাললিক স্তরের পুরোটা বোঝাতেই ভার্ভ শব্দটি ব্যবহৃত হয়ে আসছে। আধুনিক কালে অ্যানুয়াললি ল্যামিনেটেড নামে একটি শব্দ ব্যবহৃত হয় যা ভার্ভের সমার্থক। ভার্ভ আবিষ্কার ভূবিজ্ঞানের ইতিহাসে অন্যতম চাঞ্চল্যকর একটি ঘটনা। কারণ এর মাধ্যমেই প্রথম মানুষ স্বাধীনভাবে সুপ্রাচীন বস্তুসমূহের বয়স এবং তখনকার সময়ের জলবায়ু পরিবর্তন সম্বন্ধে ধারণা লাভে সক্ষম হয়। ভার্ভ ব্যবহার করে প্রায় ১৮,০০০ বছর পূর্ব পর্যন্ত বয়স গণনা করা যায়। বিগিনিংস - আইজাক আসিমভ
গ্যালেংগ্যা ইউনিয়ন

গ্যালেংগ্যা বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন। গ্যালেংগ্যা ইউনিয়নের আয়তন ৩৫,২০০ একর (১৪২.৪৫ বর্গ কিলোমিটার)। এটি রুমা উপজেলার সবচেয়ে বড় ইউনিয়ন। ২০১১ সালের আদমশুমারি অনুযায়ী গ্যালেংগ্যা ইউনিয়নের মোট জনসংখ্যা ৫,৭১৮ জন। এর মধ্যে পুরুষ ২,৯৫৩ জন এবং মহিলা ২,৭৬৫ জন। মোট পরিবার ১,০৩৪টি। রুমা উপজেলার দক্ষিণ-পশ্চিমাংশ জুড়ে গ্যালেংগ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে রেমাক্রীপ্রাংসা ইউনিয়ন ও রুমা সদর ইউনিয়ন; উত্তরে রুমা সদর ইউনিয়ন ও রোয়াংছড়ি উপজেলার তারাছা ইউনিয়ন; পশ্চিমে বান্দরবান সদর উপজেলার টংকাবতী ইউনিয়ন, লামা উপজেলার সরই ইউনিয়ন ও গজালিয়া ইউনিয়ন এবং দক্ষিণে থানচি উপজেলার বলিপাড়া ইউনিয়ন অবস্থিত। গ্যালেংগ্যা ইউনিয়ন রুমা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ৪টি মৌজায় বিভক্ত। ওয়ার্ডভিত্তিক এ ইউনিয়নের মৌজাগুলো হল: ২০১১ সালের আদমশুমারি অনুযায়ী গ্যালেংগ্যা ইউনিয়নের সাক্ষরতার হার ১৬.৪%। এ ইউনিয়নে ১০টি প্রাথমিক বিদ্যালয় রয়েছে। প্রাথমিক বিদ্যালয় আদিগাপাড়া সরকারি প্রাথমিক বিদ্যালয় কালাপাড়া সরকারি প্রাথমিক বিদ্যালয় গ্যালেংগা পাড়া সরকারি প্রাথমিক বিদ্যালয় গ্যালেংগা হেডম্যানপাড়া সরকারি প্রাথমিক বিদ্যালয় পান্তলা পাড়া সরকারি প্রাথমিক বিদ্যালয় পান্তলা হেডম্যানপাড়া সরকারি প্রাথমিক বিদ্যালয় মোংগাপাড়া সরকারি প্রাথমিক বিদ্যালয় যথুরামপাড়া সরকারি প্রাথমিক বিদ্যালয় রামদুপাড়া সরকারি প্রাথমিক বিদ্যালয় সেপ্রুপাড়া সরকারি প্রাথমিক বিদ্যালয় গ্যালেংগ্যা ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস। গ্যালেংগ্যা ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে গ্যালেংগ্যা খাল, সেপ্রু খাল এবং জামপুরা খাল। গ্যালেংগ্যা ইউনিয়নের প্রধান বাজার হল গ্যালেংগ্যা বাজার। ঋজুক জলপ্রপাত বর্তমান চেয়ারম্যান: মেননিয়াম ম্রো রুমা উপজেলা রুমা থানা বান্দরবান জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৭ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "গ্যালেংগ্যা ইউনিয়ন -"। galanggyaup.bandarban.gov.bd। ১১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "খাল ও নদী - গ্যালেংগ্যা ইউনিয়ন - গ্যালেংগ্যা ইউনিয়ন"। galanggyaup.bandarban.gov.bd। ১১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "এক নজরে গ্যালেংগ্যা - গ্যালেংগ্যা ইউনিয়ন - গ্যালেংগ্যা ইউনিয়ন"। galanggyaup.bandarban.gov.bd। ১১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "দর্শনীয় স্থান - গ্যালেংগ্যা ইউনিয়ন - গ্যালেংগ্যা ইউনিয়ন"। galanggyaup.bandarban.gov.bd। ১১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "সংরক্ষণাগারভুক্ত অনুলিপি"। ১৩ জুন ২০১৬ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৮।